lflage/wiki-talks huggingface dataset:
Conversa categoría:Científicos de Galicia

message: Teño unha dúbida sobre esta categoría, sempre na Galipedia polo que teño visto son Personalidades da filosofía, Personalidades da...., e neste caso, como é que a categoría se chama científicos galegos?, non se tería que chamar Personalidades da ciencia de Galicia, o digo porque na :Categoría: Personalidades de Galicia hai unha mestura das dúas e se en toda a :Categoría:Personalidades comezan todas igual, non ten moito sentido que na de Galicia haxa semellante mestura. Penso que se debería homoxeneizar. --Alma (fálame eiquí)  23:19, 16 xaneiro 2008 (UTC)
Ui, eu creo que este é un debate pra abrir na Taberna... En realidade hai distintos modelos: é verdade que hai un monte de "personalidades"; pero tamén hai moitos alcaldes galegos, futbolistas galegos e actores e actrices. Non creo que se deban mudar os que xa hai, pero si ditar unhas normas de cara a onde debemos ir. E nese cara onde, temos (creo) dúas cousas a debater:
* a exclusión das mulleres. Cando dicimos alcaldes non estamos dicindo alcaldesas, e cando estamos dicindo científicos non dicimos científicas. Cando dicimos personalidades da ciencia, estamos evitando pasar por ese bosque.
* a comodidade da resposta: unha categoría que sexa personalidades galegas dos medios de comunicación é bastante absurdo en relación con xornalistas galegos. E debemos tender a facer as categorías o máis simples e intuitivas que se poida. Quizais tamén nese caso optar sempre por formas dobres do tipo presidentes e presidentas do Parlamento de Galicia é tamén algo bastante engorroso.
Atopar un punto de equilibrio debería ser o óptimo. --Xabier Cid 10:46, 17 xaneiro 2008 (UTC)

message: Quixera saber como se poden engadiir á lista novos nomes de científicos galegos, pois acabo de redactar o arttigo Félix Vidal Costa, ao que lle puxen (entre outras) esta categoría, e non aparece. (Pensei que se agregaban automaticamente). Grazas. --Xoio (fálame) 20:42, 17 de abril de 2011 (UTC)
thread_title:  Como engadir novos científicos?
Conversa:Federación Galega de Teatro Afeccionado

message: O malo de cambiar números por viñetas é que non é doado saber o número de compoñentes actual, e se o número medra será máis difícil...
--Etatus 16:40, 17 xaneiro 2008 (UTC)
replies: text: Tes toda a razón. O malo é que tamén se pode dar a sensación de que existe unha prioridade entre elas. Completei o artigo co número de compañías neste momento. Ah, non esquezas asinar as túas mensaxes. Para iso, tes que premer no 4º botón empezando pola dereita, un que ten un garabato. Así todos poderemos saber quen deixou esa mensaxe... Saudiños. --Xabier Cid 15:44, 17 xaneiro 2008 (UTC)
thread_title: Viñetas vs. números
Conversa:Nicolas Léonard Sadi Carnot

message: * ¿Que razón ten ese paréntese "(físico)" no título? ¿Hai algún outro Sadi Carnot co que se poida confundir)?
* ¿Que significa gonce na frase "nunha época gonce para a ciencia moderna"?
* Pedro --Lameiro (conversa) 19:48, 17 xaneiro 2008 (UTC)
replies: text: Si, houbo un Sadi Carnot que foi presidente da República Francesa. Eu fíxenme a mesma pregunta onte. O de gonce... supoño que é gonzo, a chapa de metal que se sitúa entre a folla da porta e o marco e que permite a súa apertura... pero non sei. --Xabier Cid 20:04, 17 xaneiro 2008 (UTC)
replies: text: :Entón habería que crear unha páxina de homónimos (como na wiki francesa) que leve ós dous artigos, que estarían encabezados polo nome completo, non por "físico" e "presidente", como fan -erroneamente ó meu xuízo- os franceses. Pedro --Lameiro (conversa) 20:12, 17 xaneiro 2008 (UTC)

text: : plenamente. --Xabier Cid 20:18, 17 xaneiro 2008 (UTC)
thread_title: Untitled
Conversa:Slow food

message: O artigo fai unhas afirmacións no encabezado que deben ser moi matizadas e deixar máis claro que non é mais que a opinión deste movemento. Afirmar, por exemplo, tal como se fai aquí, que "Para un verdadeiro gastrónomo é imposíbel ignorar as fortes relacións entre prato e planeta" é máis que discutible.
O artigo non ten nada que ver coa ecoloxía e non debe estar categorizado como tal. É unha filosofía vital, cuasi-relixiosa, que utiliza o ecoloxismo como excusa. Pedro --Lameiro (conversa) 20:07, 17 xaneiro 2008 (UTC)
* unha vez máis. --Xabier Cid 20:19, 17 xaneiro 2008 (UTC)
#Se ben é certo que as afirmacións son discutíbeis queda bastante claro que son parte da opinión que explica a existencia do movimento e con tal finalidade queda esclarecido na pouco ambigua frase "Esta é a filosofía do Slow Food" en que remata o parágrafo.
# * Entendo que este movemento pode, como moito, promover o consumo de produtos locais. Pero non significa que pertenza á categoría de "Ecoloxía". A ecoloxía é unha disciplina das Ciencias Biolóxicas. Porén, o ecoloxismo e o movemento ecolóxico son un movemento social cun obxectivo ético ou práctico, non científico. Para explicar mellor o que quero dicir, o consumo dunha especie autóctona ou local non ten porqué favorecer a súa conservación: igual significa a súa extinción pola elevada caza, pesca... nesa rexión.
A consideración de que non debe ser categorizado en ecoloxía este movimento é algo que non está nada ben argumentado entanto que o propio artigo cita que é un movimento favorábel á biodiversidade, contrario aos tratamentos artificiais dos alimentos e aos seus longos desprazamentos. Turonio Fala comigo </sup> 21:44, 17 xaneiro 2008 (UTC)
replies: text: Home... eu creo que todos temos na cabeza o que é o ecoloxismo. Non hai ningunha forza política que non diga defender a biodiversidade, mais non todas son ecoloxistas. Por esa regra de tres, os antiabortistas tamén poderían ser cualificados como ecoloxistas. --Xabier Cid 20:57, 17 xaneiro 2008 (UTC)
thread_title: Untitled
Conversa:Xàtiva

message: Hai que voltear a foto - Montes, 18  xaneiro 2008, 17:04
*A foto é así realmente, xa que os propios cidadáns da vila no seu tempo decidiron colgar o cadro dese xeito debido ao que lles fixo o rei Filipe V. Moitas grazas pola túa colaboración.--Adorian 12:19, 29 xaneiro 2009 (UTC)
Aínda que o nome oficial sea Xàtiva, en galego é Xátiva e en principio por política de nomes debería ser o título do artigo, tal como estaba antes, ou en todo caso Xátiva - Xàtiva.--Adorian 15:34, 26 xuño 2009 (UTC)
thread_title: Untitled
Conversa:Fernando Ruiz de Castro

message: * Cambiei un par de "Trastamara" (sen til) por "Trastámara" (con til) porque esta segunda é a forma máis usada no texto do artigo, pero non sei cal pode se-la forma correcta.
* A seguinte frase é moi confusa: "Non obstante chegaron a un acordo; don Henrique ofreceulle a posibilidade de renderse sempre e cando nos seguintes cinco meses e ata o día de Pascua de Resurrección coma data límite, don Pedro non acodiría ao seu auxilio, mesmo se aceptaba renderlle pleitesía respectaría os títulos e privilexios que seu irmán lle concedera".
* Non se qué pode ser esta "Guiena", na frase "A Guiena francesa, en mans inglesas, foi a terra que o acolleu". Podería ser Güiena, pero nin idea.
* Pedro --Lameiro (conversa) 22:03, 18 xaneiro 2008 (UTC)
thread_title: Untitled
Conversa:E. L. Doctorow

message: Tradución de :en:E. L. Doctorow tendo en conta :fr:E. L. Doctorow e esta páxina. --Biógrafo 19:56, 20 xaneiro 2008 (UTC)
thread_title: Untitled
Conversa:Bautismo anticipado

message: Nalgúns vellos etnógrafos, p.ex. Taboada Chivite, este bautizo figura como bautismo intrauterino - Montes, 21 xaneiro 2008, 1:17
thread_title: Untitled
Conversa:Portela da Laxe

message: no lugar hai un cartel que pon "Portela das Laxes", o cal ten bastante sentido, sobre todo se eran varios grupos de diferentes laxes. --Saúde, e pola sombra!! Estevoaeipa o que queiras... 07:38, 21 xaneiro 2008 (UTC)
* Non sabería que decirche. O normal é que a denominación sexa unha para a estación rupestre (o conxunto que os estudiosos individualizan cun nome concreto) e outra as posibles denominacións de cada un dos penedos. Neste caso o catálogo de García Alén e de la Peña Santos falan de Atalaia, Portela da Laxe, e recollen as referencias en obras anteriores co mesmo nome. Supoño que o que podería ser é que o ser esta laxe a máis destacada fronte as outras colleron esa denominación para nomear a todo o conxunto. Estiven mirando pola rede e o maioritario e falar de Portela da Laxe, e en moi poucos casos falas da Portela das Laxes. Polo momento creo que é mellor delixalo así e esperara a obter máis información.. Saúde e boa imaxe. Lansbricae (Ti dirás)  13:51, 21 xaneiro 2008 (UTC)
thread_title: Untitled
Conversa:O banquete

message: Ola, Miriam, que tal? Non sería mellor mover o artigo a O banquete? Dígoo, para evitar o dos parénteses, que non son necesarios. Tamén me fixei e as demais linguas do contorno (case todas), incorporan o artigo ao título... Ou sexa, O banquete, e non Banquete. Quizais fixeches iso por algo que non sei... :) Moito ánimo, e bo traballo. --Xabier Cid 11:30, 23 xaneiro 2008 (UTC)
thread_title: Untitled
Conversa categoría:Cine por país

message: Pódese crear unha categoría de cine rodado en Galicia?, hai filmes que non pertencen ao audivisual galego (xa que os cartos, actores, lingua, directores, etc. son de fóra) nin están producidas en Galicia pero por seren rodadas en Galicia hai unha relación evidente co país e se houbese unha categoría específica para elas axudaría a procuralas a quen estea interesado.--XurxoStepanek 19:02, 23 xaneiro 2008 (UTC)
replies: text: Paréceme ben a creación de :Categoría:Cine rodado en Galicia, que se podería categorizar en :Categoría:Cine e :Categoría:Galicia. Por min OK, a ver que opinan os demais. AlberteSi, digame? 19:09, 23 xaneiro 2008 (UTC)
*Por min OK tamén --☣Banjo tell me 20:22, 23 xaneiro 2008 (UTC)
thread_title: Untitled
Conversa:Museos de Galicia

message: Dividir os museos por provincias é lexítimo pero pensando en quen visite a páxina quizais fora mellor unha división  por concellos, polo demais a páxina achega gran cantidade de información e está moi ben.--XurxoStepanek 19:47, 23 xaneiro 2008 (UTC)
replies: text: Concordo en que habería que ir dividindo as provincias en concellos. --. HombreDHojalata.conversa 09:04, 13 de xullo de 2012 (UTC)
thread_title: Untitled
Conversa Wikipedia:Ligazóns externas

message: Adapteino dende es:Wikipedia:Enlaces externos. Déixoa aquí para que se poda opinar e mellorar se fai falla. A semana que vén propoño a súa votación. Un saúdo --☣Banjo tell me 20:11, 23 xaneiro 2008 (UTC)
*Engadinlle algunhas cousas máis dende en:Wikipedia:External links --☣Banjo tell me 22:56, 23 xaneiro 2008 (UTC)
*Moi ben! Gústame. Retoquei a redacción nalgúns puntos, pero sen variar o contido, pra facela máis clara. Seguramente aínda lle quede unha nova lectura... Ora que, teño unha dúbida: ese xeito de incluír o idioma non-galego...
**funciona pra todos os idiomas?
**debería aplicarse tamén nas refrencias? 
--Xabier Cid 23:49, 23 xaneiro 2008 (UTC)
*Troquei denunciada por comunicada ¿qué vos parece? Lansbricae (Ti dirás)  11:14, 24 xaneiro 2008 (UTC) Boto en falta o consello de que preferentemente as ligazóns externas se sitúen ao final do artigo, no remate do Véxase tamén, fronte a colocación dentro do texto sen o formato de notas. Cunha referencia ao libro de estilo penso que podería ser suficiente. Lansbricae (Ti dirás)  11:18, 24 xaneiro 2008 (UTC). Xa vin que se recolle esta información e limiteime a por un Véxase:Libro de Estilo. Lansbricae (Ti dirás)  11:38, 24 xaneiro 2008 (UTC). Mudei a orde dos tres últimos apartados. ¿Qué vos parece? Lansbricae (Ti dirás)  11:48, 24 xaneiro 2008 (UTC)

message: *Non hai nada relativo a se é correcto ligar páxinas por medio de tradutores automáticos, penso que non se debería permitir, os usuarios da Galipedia que preman nese tipo de ligazóns poden pensar que están accedendo a unha páxina galega, pero acaban lendo ou ben un galego incomprensible ou ben un galego empobrecido. Penso que se debe dar, se é útil, na lingua orixinal, e que sexa o propio usuario se o considera pertinente quen utilice a tradución automática, pero sempre debe ser unha acción consciente do propio usuario.--RNC 16:45, 28 xullo 2009 (UTC)
* Por norma xeral, a ligazón debe levar á lingua orixinal, nunca a un tradutor automático. --Atobar (conversa comigo) 21:46, 29 xullo 2009 (UTC)
thread_title:  Ligazóns de páxinas webs con tradutores automáticos
Conversa:Víctor F. Freixanes

message: Paréceme moi difícil que fose "director xeral de edicións Xerais (1989-1993)" e "director xeral da editorial Galaxia desde 1992". Pedro --Lameiro (conversa) 22:06, 24 xaneiro 2008 (UTC)
; é director xeral de Galaxia desde 2002. --Estevo(aei)pa o que queiras... 27 de febreiro de 2013 ás 12:43 (UTC)
thread_title: Dato
Conversa:Laxe (construción)

message: Chamo a atención sobre unha frase que alguén que entenda de construcións debería revisar: "é frecuente o recurso a solucións con vigotas de formigón preesforzado, preenchidas con bovedillas en materiais cerámicos ou outros materiais compostos". Supoño que se trate dunha tradución pouco adaptada do portugués, pero o caso é que non sei que pode ser "formigón preesforzado", como se pode "preencher" as vigotas, e se é moi galego iso de "vigotas" e de "bovedillas". Pedro --Lameiro (conversa) 22:59, 24 xaneiro 2008 (UTC)
thread_title: Untitled

message: A escolla de "laxe" como denominación precisaría dunha fonte que a acredite, porque polo que eu puiden ver só atopei exemplos de uso de "placa" ou de "forxado". --XustoRguez (conversa) 20 de xuño de 2019 ás 09:58 (UTC)
thread_title: Sobre a escolla de "laxe"
Conversa:Nienna

message: Eliminei a referencia á reprimenda de Gandalf a Frodo por ser unha elucubración irrelevante. Corrixín tamén a cita d'O Silmarillion, que no artigo inglés remata en "compassion", mais que no libro é "patience".--Manudosde 20:54, 25 xaneiro 2008 (UTC)
thread_title: Untitled
Conversa:Tiro con arco

message: No artigo confúndense conceptos desde o meu punto de vista, unha cousa é tiro con arco que é un deporte de precisión perfectamente regulamentado e outra a caza con arco, non obstante estar loxicamente relacionadas. Vou cambiar o artigo se ninguén mostra oposición.--Gtdanielz 22:43, 26 xaneiro 2008 (UTC)
replies: text: Concordo  Tiro con arco é un deporte, si ves algo no artigo que confunde coa caza pareceme loxico que poñas orde. ElviraConversa con mi 22:53, 26 xaneiro 2008 (UTC)
**Puxen algo de orde, non sei se o nome das disciplinas en galego están correctamente así.--Gtdanielz 23:35, 26 xaneiro 2008 (UTC)
replies: text: :: Si alghuna palabra non esta en galego correcto xa vira outro editor corrixir os teus erros, non son eu a mais capacitada, tes que confiar na comunidade pa cos artigos leven o galego correcto. ElviraConversa con mi 09:37, 27 xaneiro 2008 (UTC)
thread_title: Untitled
Conversa:Xutlandia

message: Seguro que é Iutlandia?, non o sei pero creo que o correcto éche Xutlandia.Acerto 20:27, 27 xaneiro 2008 (UTC)
thread_title: Untitled
Conversa:Doenza

message: * Retiro da lista de exemplos de enfermidades a inflamación, que é só un síntoma (ou unha lesión, segundo o caso) pero non unha enfermidade.
* Non cambio, pero chamo a atención sobre o feito de que a esquizofrenia estea como "exemplo de enfermidade" e tamén na lista de "disfuncións que non son enfermidades". Parece claro que unha cousa ou outra, pero non as dúas á vez.
Pedro --Lameiro (conversa) 18:25, 28 xaneiro 2008 (UTC)
Para min a lista de exemplos vai sobrando. Xoacas(ti si que es lindo, ho)  16:48, 21 de febreiro de 2011 (UTC)
* Si, pode ser, pero é que se seguimos borrando nos quedamos sen artigo. Pedro --Lameiro (conversa) 17:07, 21 de febreiro de 2011 (UTC)
thread_title: Untitled
Conversa:Estë

message: Decátome de que este é un artigo máis ben curto, mais por desgraza Tolkien non dedicou molta atención este personaxe en particular. Alguén podería suxerir que se asimile este artigo a outro máis xeral, mais na miña opinión non ten sentido ter un artigo separado para algúns dos Valar e non para outros. --Manudosde 21:21, 28 xaneiro 2008 (UTC)
thread_title: Untitled
Conversa:O legendarium de Tolkien

message: Notarase que na introdución do artigo se fala de Arda no canto da Terra Media. En termos xerais adóitase empregar o termo Terra Media para facer referencia ao universo mitolóxico de Tolkien, mais en sentido estrito, Arda é o mundo do universo de Tolkien (o que sería o planeta Terra máis os astros máis inmediatos); a Terra Media é un dos dous continentes, xunto con Aman. 
A escolla do termo Terra Media como categoría xeral para o universo de Tolkien está xustificada porque a efectos de procura na Galipedia, resulta moito máis conveniente: as persoas non expertas en Tolkien acharán moito máis doado orientarse co termo Terra Media que con Arda, co que están moito menos familiarizados.--Manudosde 22:02, 28 xaneiro 2008 (UTC)
thread_title: Untitled
Conversa:Orde dórica

message: Ando construindo este artigo e non sei pór as lendas no interior da imaxe cun xeito similar o do  artigo de :es:Orden dórico. Senon tamen podo pór o modèlo do artigo :fr:Ordre dorique, traducindo esto e niste caso podo o facer eu misma.
Vocabulaire de l'ordre dorique :
#Tympan du fronton
#Acrotère
#Cimaise (du fronton)
#Corniche
#Mutule
#Geison
#Frise
#Triglyphe
#Métope
#Larmier
#Goutte
#Réglet (ou Regula)
#Architrave
#Chapiteau
#Abaque
#Échine
#Colonne
#Cannelures
#Stylobate	
Légende du dessin :
*[1] tympan du fronton
*[2] acrotère
*[3] cimaise (du fronton)
*[4] geison
*[5] mutule
*[7] frise
*[8] triglyphe
*[9] métope
*[10] regula
*[11] goutte
*[12] taenia
*[13] architrave
*[14] chapiteau
*[15] abaque
*[16] échine
*[17] colonne
*[18] cannelure
*[19] stylobate
Si alguén quere opinar, eiqui estou. Agradezco toda axuda e comentario ElviraConversa con mi 23:44, 28 xaneiro 2008 (UTC)
thread_title: Pasante que pases por este artigo

message: Lin o problema da imaxe porque estaba facendo un artigo sobre as tenias (os vermes) e aparecía o termo aquí nesta páxina, o que me chamou a atención. Modifiquei a imaxe e non sei se será como a quería Elvira e se lle solucionei o problema, pero despois me enterei que Elvira faleceu, que mágoa. Alguén que entenda de historia e arte podería rematar o artigo.Miguelferig (conversa) 28 de xullo de 2013 ás 19:39 (UTC)
thread_title: Imaxe
Conversa:Avelino Cachafeiro

message: penso que o nome do artigo debe ser Avelino Cachafeiro, e "o gaiteiro de Soutelo" redirixir aí, e non ó revés. --Saúde, e pola sombra!! Estevoaeipa o que queiras... 00:31, 29 xaneiro 2008 (UTC)
replies: text: -Alma (fálame eiquí)  08:32, 29 xaneiro 2008 (UTC)
thread_title: Nome do artigo
Conversa:Vairë

message: De novo, un artigo máis ben breve, mais como se di no texto, Tolkien non se estendeu moito na descrición deste personaxe. Omitín parte da información do artigo en inglés por considerala irrelevante ou conxecturas (como o feito de que "aparentemente" vive nas Estancias de Mandos). Tamén mudei algunhas cousas: no artigo inglés fálase de "tapices", mais Tolkien n'O Silmarillion fala de "webs", quizais xogando co concepto de "arañeira". A escolla do termo "rede" seica é menos poética, mais ilustra mellor o concepto de interrelación dos acontecementos, e na miña opinión é máis fiel ao orixinal.--Manudosde 20:00, 29 xaneiro 2008 (UTC)
thread_title: Untitled
Conversa:O holandés errante

message: Non estou certo, pero penso que o nome da lenda é o Holandés voador, e non errante. AlberteSi, digame? 22:44, 29 xaneiro 2008 (UTC)
*Eu coñezo a do Holandér errante, a do voador non sei dela. Si é certo que todas as wkis falan dela como o voador, pero eu sempre o coñecín como a do errante. Lansbricae (Ti dirás)  22:49, 29 xaneiro 2008 (UTC)
thread_title: Untitled
Conversa:Abázcaro

message: O texto do artigo é tradución textual de http://www.tripled.es/control_de_avispas/. Pedro --Lameiro (conversa) 20:23, 30 xaneiro 2008 (UTC)
replies: text: aralliño... Vaia vista. Emendarémolo, non? É tan pouco texto que ben se pode... --Xabier Cid 20:48, 30 xaneiro 2008 (UTC)
*É tan pouco texto que non necesariamente tivo que ser copia, pode ser simplemente coincidencia, eu non o vexo tan claro.--83.40.175.22 15:45, 31 xaneiro 2008 (UTC)
*Evidentemente foi copia, non sei se de es.wp ou da web que cita Lameiro, pero foi copia. Ora que, agora, asunto amañado. --Xabier Cid 16:03, 31 xaneiro 2008 (UTC)
thread_title: Untitled

message: Eliminei a lista de insectos do xénero bombus coñecidos en galego como abellóns é certo pero tamén como abesouros e abesoiros. O artigo trata da vespa crabro coñecida en galego como abellón ou abázcaro. Polo tanto debe quedar claro que abellón poden ser dúas cousas diferentes a vespa crabro e os insectos do xénero bombus, ademais dos machos das abellas, etc.--RNC 20:47, 14 marzo 2009 (UTC)
thread_title:  Bombus 

message: *As dúas imaxes pequenas de abaixo son realmente de vespa crabro, eu creo que non, pódeo confirmar alguén?--RNC 21:02, 14 marzo 2009 (UTC)
**As mesmas imaxes foron engadidas por Lmbuga en tres artigos de tres especies diferentes: Abázcaro, Abellón (macho da abella) e :es:Bombus. Hai algo que non cadra--. HombreDHojalata.conversa 14:13, 20 de maio de 2011 (UTC)
***Cambiei a imaxe do cadro taxonómico por outra que se ve de lado e na que se ven mellor as caractrerísticas distintivas. A outra púxena na galería. Engadín tamén en galería as imaxes 3ª, 4ª e 5ª, que son de Vespa crabro seguro. O que non teño tan claro son as dúas primeiras imaxes da galería. A primeira paréceme que é un Bombus (abesouro/abejorro/bumblebee), polo que de ser así debería borrarse desta páxina. Alguén que entenda de insectos máis ca min debería comprobalo, pero aposto a que non é Vespa crabro. Tamén teño moitas dúbidas sobre a segunda imaxe, que tamén parece un Bombus. Polo meu gusto borraba as dúas primeiras imaxes da galería e deixaba as 4 últimas, e non precisamente porque acabe de engadir eu tres delas. O problema con estes insectos é que o nome común ten varias sinonimias con diferentes especies, polo que se crea ambigüidade e confusión.--Miguelferig (conversa) 2 de marzo de 2013 ás 20:27 (UTC)
replies: text: :Creo que son bombus muscorum --Sernostri (conversa) 2 de marzo de 2013 ás 20:42 (UTC)
replies: text: ::Ben, ao borrar esas, agora creo que as imaxes que quedaron son de Vespa crabro.--Miguelferig (conversa) 2 de marzo de 2013 ás 21:00 (UTC)

text: :Non estou seguro ao 100% que foran bombus muscorum pero non eran vespa crabro segurísimo.--Sernostri (conversa) 2 de marzo de 2013 ás 21:04 (UTC)
thread_title:  Imaxes
Conversa:Columna (arquitectura)

message: Teño dubidas sobre istes dous temas do contido. Alguns exemplos pareceme ser anteriores a Antiguedade. O templo de Cincinatti é arquitectura néo-clasica da idade contemporanea ...ElviraConversa con mi 20:35, 30 xaneiro 2008 (UTC)
*Máis dúbidas:
** No texto emprégase "éntase" (unha lixeira curvatura no fuste ... chamada éntase) e "entase" (Columna galbada, con convexidade, entase).
** Tamén "Columna canelada". ¿El será acanalada?
* Pedro --Lameiro (conversa) 20:56, 30 xaneiro 2008 (UTC)
thread_title: Clasificacion dos periodos historicos e colocamento das fotos

message: Non entendo o significado do texto que marco en negra neste parágrafo: "Nalgúns casos pode existir un lixeiro engrosamento central do fuste que resulta nunha xeratriz curva do cilindro. Este engrosamento chámase éntase (D no esquema). Con el o diámetro pode medrar nun terzo a súa altura para tentar reducir a distorsión óptica provocada pola posición deprimida do punto de vista do observador". Pedro --Lameiro (conversa) 17 de decembro de 2017 ás 23:29 (UTC)
replies: text: Frase corrixida. Shgür Datsügen (conversa) 18 de decembro de 2017 ás 04:25 (UTC)
thread_title:  Máis dúbidas
Conversa:Ulmo

message: No texto en inglés dise que Ulmo é o terceiro dos Aratar, mais o Simarillion di que é o "seguinte en poder" despois de Manwë, quer dicir, o segundo.
Son consciente de que o último parágrafo é denso de máis e de todo inintelixíbel para os alleos a Tolkien, e teño a intención de reestruturalo máis adiante.--Manudosde 21:21, 31 xaneiro 2008 (UTC)
thread_title: Untitled